《节义太子杨妃挽歌二首》
唐代·张说

西华三公族，东闱五可才。玉环初受庆，金玦反逢灾。

桂殿花空落，桐园月自开。朝云将暮雨，长绕望思台。

昔日三朝路，逶迤四望车。绣腰长命绮，隐髻连枝花。

今春戾园树，索然无岁华。共伤千载后，惟号一王家。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。